ועדת העבודה, הרווחה והבריאות, כנסת 20, פרוטוקול מספר 463, 2017-02-22 10:00

אלי אלאלוף: פיצויים שמגיע להם.

אלי אלאלוף: יגיעו אליהם.

אלי אלאלוף: אחרת, בעקבות הצעת חוק של חבר-הכנסת עפר שלח, משה גפני וחברים נוספים.

אלי אלאלוף: וההצעה שנייה של חבר-הכנסת יואב קיש, מיקי זוהר ועוד אחרים רבים ומכובדים.

אלי אלאלוף: הצעת החוק אמורה לנסות לפצות, בצורה הולמת, את העצמאים שיוצאים למילואים – במיוחד העסקים הקטנים נפגעים מאד בסגירה בתקופת המילואים, שהם עושים את זה בחפץ לב ובהרגשת אחריות כלפי המדינה.

אלי אלאלוף: אני חושב שזו בהחלט גישה נכונה ושזו ההצעה הכי מוצדקת.

אלי אלאלוף: גם ודאי המציעים, אבל אני חושב שגם אני הייתי מוכן להצטרף אלא שלא ביקשו את חתימתי כך שאני משוחרר להגיד מה שאני רוצה.

אלי אלאלוף: במקרה זה, אני רוצה להגיד רק דברים טובים על ההצעות שהגיעו, וטוב שהתפתחו.

אלי אלאלוף: נמצא דרך – וזה קצת מורכב.

אלי אלאלוף: יש את עמדת משרד הביטחון, את עמדת האוצר ואת עמדת המציעים.

אלי אלאלוף: אני מציע שניקח את השעה הזאת כדי לעשות בירורים ולהגיע, אם אפשר, לסיכום.

אלי אלאלוף: מקובל?

אלי אלאלוף: בסדר?

אלי אלאלוף: המציעים, בבקשה להתחיל.

אלי אלאלוף: חבר-הכנסת יואב קיש, ואחר כך חבר הכנסת עפר שלח.

יואב קיש: כבוד היושב-ראש, אני חושב שההצעה הזאת היא הצעה באמת פשוטה.

יואב קיש: היא באה לתגמל עצמאים שנפגעים.

יואב קיש: דרך אגב, אלה עצמאים קטנים.

יואב קיש: יש פה התייחסות גם לתגמול מרבי.

יואב קיש: זאת אומרת, אנחנו לא מדברים על התגמול אולי ברמות השכר היותר גבוהות, אבל באמת עצמאים קטנים, בין אם הם עורך-דין, רואה-חשבון, בעל חנות מכולת, מנהל עסק דפוס או חנות אחרת.

יואב קיש: כשהם נעלמים מהעסק שלהם לתקופה ארוכה, וראינו זאת ב"צוק איתן", הנזק הוא מאוד-מאוד משמעותי לאותו עסק ועובר את אותה הכנסה שלפיה בעצם היום הוא מקבל פיצוי על יום מילואים רגיל.

יואב קיש: לכן באמת יש הצעה להוסיף תגמול עודף של עוד 25%.

יואב קיש: הדבר הזה נתקל, קודם כל, בנושא התקציבי.

יואב קיש: מי פה נציגי משרד הביטחון?

אלי אלאלוף: מה, אתה לא רואה?

יואב קיש: לא רק שאני רוצה, אני עכשיו גם יודע שאני מכיר.

יואב קיש: משרד הביטחון מצא את המקור התקציבי לעניין, ולכן אנחנו לא עוסקים כרגע בנושא מציאת המקור התקציבי.

יואב קיש: לעומת זאת, הבנתי משיחות מקדימות לישיבה הזאת שיש שתי בעיות דווקא מכיוון הביטוח הלאומי.

יואב קיש: מי פה מהביטוח הלאומי?

אלי אלאלוף: וואו, איזה ייצוג רציני.

יואב קיש: אנחנו נשמח לשמוע מה הן הבעיות שאתם רואים בהצעה הזאת, וכמו שאמר היושב-ראש, למצוא את הדרך והניסוח בשביל לפתור גם את הבעיות שלכם.

יואב קיש: אני חושב, שבסופו של דבר, יש הסכמה – אני מניח שתהיה הסכמה – והמהלך הזה ראוי וצודק, ובסך-הכל מטרתו באמת להקל על מגזר העצמאים עם העסקים הקטנים והבינוניים המשרתים שירות מילואים ולעתים גם שירות מילואים מאוד משמעותי.

יואב קיש: זה דבר אחד.

יואב קיש: דבר שני – אם כבר אנחנו פה, אנחנו ניכנס גם לנושא של מתי משלמים.

יואב קיש: זאת אומרת, אני לא הייתי רוצה לראות פה דחייה לאיזה תשלום יוצא דופן אלא פשוט כמו שהוא אמור לקבל את דמי המילואים הרגילים עם התגמול העודף שהם צריכים לקבל.

יואב קיש: אם יש בעיה בעניין הזה, אני אשמח גם לשמוע התייחסויות ממשרד הביטחון או מביטוח לאומי.

יואב קיש: תודה.

אלי אלאלוף: בבקשה, חבר הכנסת עפר שלח.

עפר שלח: קודם כל, ההצעה שלי לא מוגבלת בהכרח לעסקים קטנים ובינוניים או לעצמאים קטנים ובינוניים בהיקף העסקים שלהם, למרות שכמובן שלאלה אנחנו רוצים לסייע במיוחד.

עפר שלח: יש פה בבסיס עניין של צדק, והעניין של צדק הוא כזה והוא מקובל על כולם.

עפר שלח: אגב הטיפול בזה, יושב פה אבי סייג מפורום המג"דים והמח"טים.

עפר שלח: אני שמעתי אותו אומר שזה כבר עשר שנים.

יואב קיש: והטייסים.

יואב קיש: אל תשכח אותם.

עפר שלח: הטייסים – שלכולנו יהיו הבעיות של הטייסים.

עפר שלח: הטיפול בדבר הזה ארוך שנים.

עפר שלח: כמו שגם יואב וגם אני מציינים בהצעת החוק שלנו, - - -

<קריאה: זה הופיע בדו"ח מבקר המדינה.

עפר שלח: הייתה גם איזו שהיא הצעת חוק בכנסת ה-18.

עפר שלח: אני אומר את זה, מפני שהסיפור של ה-25% לא בא מהחלל הריק.

עפר שלח: הוא בא, בסופו של דבר, אחרי עבודה של הרבה מאוד שנים של כל הגופים שמעורבים בזה, בין אם זה ארגוני העצמאים, ארגוני המילואימניקים והמערכת לסוגיה מהצד השני, ונועד בבסיס לעשות צדק עם העובדה שעצמאי שיוצא למילואים, האובדן שנגרם לו הוא לא רק אובדן הרווח שלו שנחשב באופן מסורתי כמקבילה של המשכורת של השכיר, אלא גם דברים שהם מעבר לזה שגורמים להוצאות קבועות שלו, עובדים שלו וכן הלאה.

עפר שלח: מקובל על המערכת שאנחנו צריכים לפצות על זה, ואנחנו צריכים לפצות על זה בפשטות, וזה, אפרופו גם מה שיואב אמר, לענייני הזמנים.

עפר שלח: ה-25% אומר שבמקום שהם יתחילו לרוץ להביא חשבוניות, קבלות ולהסתבך בעוד יותר ביורוקרטיה, מקובל על כולם, אחרי כל הדיונים שהיו, ש-25% תוספת מפצים על הדבר הזה.

עפר שלח: אני לא רואה שום סיבה להגביל את זה ברמת הכנסה.

עפר שלח: גם עצמאי שמרוויח יותר, לא מגיע לו איזה שהוא קנס על זה שהוא הולך למילואים.

עפר שלח: עלות החוק הזה הוערכה בזמנים שונים בבין 20 ל-30 מיליון שקל.

עפר שלח: הייתה התחייבות של רמ"ט שר הביטחון הקודם, שאני מבין שמקובלת על כולם, שזה יהיה מתוך תקציב הביטחון.

עפר שלח: לפחות לי זה נאמר על ידו באופן אישי.

עפר שלח: אני אומר שאני הייתי מוכן – ואני מניח שגם יואב אבל אני לא מוסמך לדבר בשמו – שלא יהיה חוק, אלא שזה יוסדר.

עפר שלח: אלא שאחרי הודעה של שר הביטחון שהדבר הזה מוסדר, התחילו להגיע תלונות גם אלי וגם אל הארגונים שיושבים ומיוצגים פה שהעסק לא ממוצה.

עפר שלח: פתאום אתמול אני שומע, בראיון רדיו, את סגן שר הביטחון מדבר על זה שמדובר על משהו שאם אתה תעשה מילואים בינואר השנה אז אתה תקבל את זה במאי בשנה הבאה עם עוד איזה שהוא מס – דבר שהוא מנוגד.

עפר שלח: לכן, לטעמי, אין לנו ברירה אלא לקדם את הצעת החוק, אלא אם נשמע דבר דבור על אופניו שאומר שהעוול הזה יתוקן.

אלי אלאלוף: תודה.

יואב קיש: אם אפשר, מילה לגבי מה שהוא אמר בסוף.

יואב קיש: אני חושב שזו דוגמה, ואתה מכיר את המערכת לא פחות טוב ממני, מדוע אנחנו צריכים ללכת לחקיקה, - -

עפר שלח: חד-משמעית.

יואב קיש: - - ובלי הסבר מצוין לעילא ולעילא אני רוצה לקדם את החקיקה.

יואב קיש: זאת אומרת, לתפיסתי, אנחנו יושבים פה בשביל לצאת עם הצעת חוק למליאה.

עפר שלח: עכשיו אני גם מצטרף אליך, כי כבר עברנו סיבוב שבו הבטיחו שזה יסתדר וזה לא מסתדר.

אלי אלאלוף: אוקיי.

אלי אלאלוף: הצג את עצמך.

<רועי כהן: אני עורך-הדין רועי כהן, נשיא לה"ב, לשכת ארגוני העצמאים והעסקים בישראל.

<רועי כהן: אני מלווה, בשנה וחצי האחרונות, את הצעת החוק הזאת יחד עם חבר-הכנסת עפר שלח וחבר-הכנסת קיש.

<רועי כהן: אני חושב שמה שקורה פה נותן לי – ואני חושב שגם אתמול, חבר-הכנסת שלח – תחושה מאוד לא טוב בבטן.

<רועי כהן: אנחנו מדברים פה על דו"ח מבקר המדינה משנת 2010, שקבע שההפסדים הנגרמים לעסקים בעקבות שירות המילואים לא מקבלים את הפיצוי הראוי, והמליץ למדינת ישראל לתקן את העיוות הזה.

<רועי כהן: נכון להיום, אנחנו נמצאים בפברואר 2017, ושום מדבר לא נעשה.

<רועי כהן: אני לא רוצה לדבר על מה היה לפני.

אלי אלאלוף: סליחה.

אלי אלאלוף: בשלב מסוים, כשר הביטחון אמר שעדיף ללכת על הסדר, קבעו את המנגנון לבניית ההסדר הזה?

עפר שלח: מה שיצא מזה זה במרוקאית מדוברת: אוטער געזוקט.

אלי אלאלוף: חבל.

עפר שלח: לא קרה כלום.

אלי אלאלוף: בעברית?

עפר שלח: האנשים לא מקבלים את הכסף.

<קריאה: - - -

<רועי כהן: מה זה לא קרה כלום.

<רועי כהן: אני מדבר אתךְ: מ-2010 לא קרה כלום.

אלי אלאלוף: אני פונה לנציגי המשרדים השונים או לביטוח לאומי.

אלי אלאלוף: זה אומר שהיו היערכויות מסוימות וזה לא התבצע?

<קריאה: לא, לא.

אלי אלאלוף: רק שנייה.

אלי אלאלוף: תקבל, רק כדי שנוכל ללכת בכיוון.

<יבגני ורניק: אני יבגני מאגף התקציבים במשרד הביטחון.

<יבגני ורניק: מה שתואר פה ממש לא מדויק.

<יבגני ורניק: קיימת טיוטה מוסכמת של ההסכם בין ביטוח לאומי לבין משרד הביטחון, שכוללת את השיטה מדויקת, ואפילו מאוד-מאוד פשוטה, איך מחשבים את הפיצוי לעצמאים, שמסבירה איך משלמים לו בהתאם לחוק המילואים בין התגמול המינימלי לבין התגמול המכסימלי.

אלי אלאלוף: ואיפה זה נתקע?

<יבגני ורניק: זה לא נתקע.

אלי אלאלוף: מה זה אומר?

<יבגני ורניק: אנחנו נמצאים, ויגידו חברים שלי מהמוסד לביטוח לאומי, דקה לפני חתימה של ההנהלה של ביטוח לאומי, שלצערי הרב פשוט התחלפה - - -

אלי אלאלוף: בשבוע האחרון.

<יבגני ורניק: לפי המסר שאני קיבלתי מהמוסד לביטוח לאומי, ויכול להיות שהם יתקנו אותי, זה אמור להיחתם.

<יבגני ורניק: המטרה שלנו היא – מתי שאנחנו משלמים את התגמול הרגיל – ב-1 למאי לשלם את התגמול לעצמאים רטרואקטיבית מינואר 2016.

<יבגני ורניק: זאת אומרת, כל העצמאים שצריכים לקבל את הפיצוי, שביצעו את ימי המילואים בשנת 2016, אמורים לקבל את זה בתגמול במאי 2017.

<יבגני ורניק: לגבי המועדים, כרגע בתוך ההסכם יש שני מועדים.

<יבגני ורניק: מועד אחד – תשלום של כל התגמולים המוכרים – הוא 1 למאי.

<יבגני ורניק: המועד השני הוא 1/12.

<רועי כהן: מדינת ישראל משלמת שוטף פלוס 365 לחיילי המילואים.

אלי אלאלוף: לא, לא, לא.

אלי אלאלוף: כרגע, תן לו רק לראות את התמונה, ומיד אני חוזר אליך.

<יבגני ורניק: אם אנחנו מדברים על המועדים ואיך אפשר לשפר - - -

אלי אלאלוף: לא, אל תיכנס יותר.

אלי אלאלוף: כרגע, ההסכם הוא לקראת חתימה והבנה - - -?

<יבגני ורניק: יש שיטה, יש תקציב, יש מועדים ויש הבנה של הדרג המקצועי, וזה רק ממתין לחתימה של - - -

עפר שלח: הוא רק לא עונה על מה שהובטח.

עפר שלח: הוא לא עונה על מה שהובטח.

<קריאה: - - - מעבר למה שהובטח.

<קריאה: אפשר שאלה?

יואב קיש: יש לכם התנגדות שזה יהיה בחקיקה?

יואב קיש: יוסדר בחקיקה?

<יבגני ורניק: מבחינתנו, - - -

אלי אלאלוף: הוא לא יכול - - -

יואב קיש: לא.

יואב קיש: אני שואל את משרד הביטחון: האם יש לכם התנגדות?

יואב קיש: אתמול שאלתי, בואו נגיד, את נציגי השר, וקיבלתי תשובת שלמשרד הביטחון אין התנגדות שהעניין יוסדר בחקיקה.

יואב קיש: אז אני גם רוצה לוודא שאתם מכירים את זה.

אלי אלאלוף: את השאלות האלה תפנה לכיוון השר.

אלי אלאלוף: רועי, בבקשה תסיים.

אלי אלאלוף: תמשיך ותסיים.

<רועי כהן: אני רוצה להגיד שב-30 לאוקטובר באמת שר הביטחון הוציא הנחיה, ואני מקריא לכם את הכותרת: "צעד נוסף לחיזוק התמיכה במשרתי המילואים.

<רועי כהן: שר הביטחון נלחם להגדיל את התגמול למשרתי המילואים עצמאים – להעניק להם תוספת של 25% מעבר להכנסתם הממוצעת עבור כל יום שבו שירתו במילואים".

<רועי כהן: עוד הוסיף: "התגמול הנוסף יינתן כשקלול ההפסדים הכספיים שעשויים להיגרם לבעלי עסקים עצמאים בזמן שירותם במילואים".

<רועי כהן: שר הביטחון לא אמר לרגע שישלמו להם את זה שוטף פלוס 365 יום.

<רועי כהן: הוא לא אמר לרגע שמילואימניק שעכשיו נמצא בטנק או עכשיו נמצא במארב יקבל את הפיצוי שלו במאי 2018.

<רועי כהן: זה לא נאמר.

<רועי כהן: זה לא היה הסיכום – לא עם חבר-הכנסת עפר שלח ולא אתנו.

<רועי כהן: אני נפגשתי גם עם שר הביטחון הקודם, בוגי יעלון, וגם עם שר הביטחון הנוכחי, ומעולם לא נאמר שנקבל את זה בשוטף פלוס 365.

<רועי כהן: מה עוד?

<רועי כהן: אתמול שמענו בהפתעה, גם אני וגם חבר-הכנסת עפר שלח, שעל התגמול הזה, בגלל שזה נחשב תגמול, ישלמו עוד 25% מס.

<רועי כהן: בעצם, מה שיקרה הוא שיקבלו 18.75% תוספת ולא 25% כמו שנאמר בהודעה.

<רועי כהן: מעבר לזה, אנחנו מדברים כבר על שנה וחצי שבהן אנחנו מנסים להסדיר את זה, ואמרו לנו כל הזמן – ואתה יודע ופעם אחת שלחו לך מייל: השר התחלף, ומבקשים עוד שלושה חודשים.

<רועי כהן: אחרי זה אמרו לך: תשמע, השר החדש בוחן את זה – אנחנו מחכים עוד שלושה חודשים.

<רועי כהן: אנחנו ממתינים כבר שנה וחצי מהיום שזה הוגש בפעם הראשונה על-ידי חבר-הכנסת עפר שלח ואושר בטרומית.

<רועי כהן: אנחנו באים עכשיו לכנסת ומבקשים דבר אחד: אנחנו מבקשים שיתייחסו לחיילי המילואים בדיוק כמו שמתייחסים לחיילי המילואים השכירים.

<רועי כהן: אם הם מקבלים את השכר ההוגן שלהם בסוף החודש, התוספת הזאת היא כדי שיהיה שכר הוגן והיא לא תוספת בגלל צבע העיניים שלהם ולא כלום כי הם ממשיכים לשלם שכירות, ארנונה והם משלמים פרסום, מים וחשמל.

<רועי כהן: אני באתי לפה באמת כדי לפתוח את הלבבות של חברי הוועדה וגם של האנשים.

<רועי כהן: חיילי המילואים לא צריכים טובות.

<רועי כהן: הם לא מבקשים טובות.

<רועי כהן: הם לא מבקשים שוטף פלוס זה.

<רועי כהן: הם סיימו את המילואים, היה צריך לקבל 10,000 שקל – יקבל 12,500 שקל.

אלי אלאלוף: רועי, רועי.

<רועי כהן: רגע.

אלי אלאלוף: יש לך כוח שכנוע מספיק במשפטים בודדים.

<רועי כהן: אני יודע שיש לי כושר שכנוע, אבל אני רוצה להגיד - - -

אלי אלאלוף: רועי, ברשותך, תקשיב לי קצת.

אלי אלאלוף: תבין שאני אומר את זה עם ניסיון והומור, ותתחשב בי.

<רועי כהן: בסדר.

אלי אלאלוף: אנחנו צריכים לסיים על-הדקה בשלוש דקות לפני 11:00.

אלי אלאלוף: תדעו את הזמן.

<רועי כהן: תודה.

<רועי כהן: אני רק אסיים בזה שאני מבקש להסדיר את זה.

<רועי כהן: אני חושב שמגיע - -

אלי אלאלוף: בשעה 11:00 אני אמור לעלות למליאה להצגת חוק.

<רועי כהן: - - לחיילי המילואים העצמאים שזה יוסדר בחוק, ולא בהסכמים ולא בדברים שיוכלו לשנות אותם.

<רועי כהן: אנחנו, חיילי המילואים העצמאים, זכאים לחוק שיסדיר אחת ולתמיד בלי טובות ובלי שום דבר.

אלי אלאלוף: תודה.

אלי אלאלוף: עוד משהו ממשרד הביטחון?

אלי אלאלוף: השלמת אינפורמציה?

אלי אלאלוף: אני חושב שנאמר.

אלי אלאלוף: ברשותכם, הייתי רוצה שהביטוח לאומי יציג.

<שלומי מור: אני עורך-הדין שלומי מור מהמוסד לביטוח לאומי.

<שלומי מור: כפי שנאמר כאן, הנושא החשוב מאד הזה עלה בעקבות הצעות חוק, ובעקבות הצעות החוק הפרטיות הללו הביטוח הלאומי ומשרד הביטחון וצה"ל באו בדברים.

<שלומי מור: ישבנו ישיבות רבות, והשקענו שעות ארוכות והגענו להסכם ולמתווה מלא שייתן מענה לסוגיית ה-25% למשרתים עצמאים.

אלי אלאלוף: לא היה בתנאים של ההידברות ביניכם תנאי שתביאו את זה, למרות שזה יהיה הסכם, להתייעצות עם הוועדה?

<שלומי מור: תודה שאדוני אמר את זה.

<שלומי מור: מדובר בהסכם שהוא לא ככה מתחת לשולחן.

<שלומי מור: זה הסכם מכוח סעיף 9 לחוק הביטוח הלאומי – הסכם שמפורסם ברשומות, הסכם שצריך לבוא הנה לכיוון חובת היוועצות בוועדת העבודה והרווחה של המוסד לביטוח - - -

אלי אלאלוף: מתי אתם מביאים לנו את ההסכם הזה?

אלי אלאלוף: הייתם יכולים להביא?

<שלומי מור: לדעתי, ההסכם הזה – כבר סגרנו את הנוסח הסופי שלו, - -

<קריאה: השבוע.

<שלומי מור: - - ולכן מנהלת המוסד צריכה לאשר אותו, מועצת המוסד צריכה לאשר אותו, והוא יגיע הנה.

<שלומי מור: כולי תקווה שתוך, אני לא יודע, שבועות, חודשיים לכל - - -

אלי אלאלוף: לא, לא אמר: חודשיים.

אלי אלאלוף: מה, אין התכנסות של המועצה, בגלל שאין מנכ"ל?

אלי אלאלוף: ! יש - - -

<שלומי מור: לא, לא, לא.

<שלומי מור: יש מנהלה, יש מועצה.

<שלומי מור: אדוני, ההסכם עצמו סגור.

<שלומי מור: יש את משרד המשפטים שעוד צריך - --

אלי אלאלוף: למה חודשיים?

אלי אלאלוף: למה לא שבוע?

<שלומי מור: כיון שיש לי את מנהלת המוסד שצריכה לאשר אותו, את מועצת המוסד שצריכה לאשר אותו - - -

אלי אלאלוף: מתי היא מתכנסת?

<שלומי מור: אני לא יכול לנקוב.

אלי אלאלוף: אין התייעצויות טלפוניות?

אלי אלאלוף: מיילים?

יואב קיש: היושב-ראש, אני - - -

<שלומי מור: גם אם המנהלה תוך שבוע תתכנס, - - -

אלי אלאלוף: אני רוצה לאסוף את הנתונים, ואחר כך ניכנס לפרטים.

<שלומי מור: גם אם המנהלה תוך שבוע תתכנס והמועצה תתכנס עוד שבועיים-שלושה, ומשרד המשפטים ייקח - - -

אלי אלאלוף: אז אתה אומר שבפחות מחודש לא ניתן להביא את זה.

<שלומי מור: אבל, חודש זה לא... אבל, אדוני, חשוב לי להבהיר שגם אם, חלילה, אנחנו נצטרך להגיע לוועדת העבודה והרווחה רק כשהכנסת חוזרת מהפגרה, זאת אומרת ב-7 למאי, גם אם זה יהיה המצב – איש לא ייפגע, כי ההסכם אומר שהוא יחול גם על כל מי ששירת מילואים בשנת 2016.

אלי אלאלוף: אתה לא יודע שהגעת כסף גם קשורה לתאריך שבה הוא מגיע?

<שלומי מור: זה גם נכון, אבל אנחנו כבר בפברואר.

אלי אלאלוף: גם אם זה רטרואקטיבי, אתה תיתן להם הצמדה?

<קריאה: בוודאי.

<שלומי מור: לדעתי, כן, - -

אלי אלאלוף: כן?

<שלומי מור: - -כפי שנעשים כל תשלומי הגמלאות שמשולמים באיחור.

אלי אלאלוף: בדרך-כלל, הריבית של הביטוח הלאומי - - -

<רועי כהן: הוא ייתן להם הצמדה ממאי ולא מינואר.

<שלומי מור: בשנת 2016 איש לא ייפגע.

<שלומי מור: אדוני, אם אפשר, אתייחס גם לסוגיה של תיקון החוק.

<שלומי מור: תיקון החוק, שהוצע על ידיכם, עסק בחוק הביטוח הלאומי.

אלי אלאלוף: אומרים לי פה דבר, שאני כמובן מצטרף.

אלי אלאלוף: אם נלך על ההסכם, אני מוכן להתכנס בפגרה.

<רועי כהן: אז בכלל לא תהיה בעיה.

<רועי כהן: דבר נוסף – תיקון החוק לעומת הסכם.

<רועי כהן: קודם כל, כמו שהסברתי, זה הסכם שמפורסם ב"רשומות", וזה לא איזה שהוא הסכם בין שני צדדים.

<רועי כהן: אבל, מעבר לזה, חוק הביטוח הלאומי, בפרק שעוסק בגמלאות מילואים, עוסק בגמלה שהיא מחליפת שכר.

<רועי כהן: בוחנים מה השכר שלך, ונותנים לך בגינו תחליף שכר, כמו שעושים באבטלה ובדמי לידה.

<רועי כהן: מה שמבוקש לעשות פה זה סוג של פיצוי נוסף מעל השכר, ולכן סברנו שזה לא מתאים לחוק הביטוח הלאומי בפרקים שעוסקים בגמלה מחליפת שכר.

<רועי כהן: לכן, מלכתחילה חשבנו שמדובר בתגמול מיוחד; אני משרת מילואים, עשיתי יותר מ-10 או 15 ימי מילואים – שנה לאחר מכן, במאי, אני מקבל 1,000 שקל, 2,000 שקל, כל מיני צ'ופרים.

<רועי כהן: במאי שנה לאחר מכן – גם שכירים וגם עצמאים.

<רועי כהן: לכן, כשזה היה הרעיון, חשבו על כך שהפיצוי יהיה רק במאי בשנה הבאה.

<רועי כהן: אבל, שמענו את הדברים, והדברים הגיוניים, והתקופה הזאת נדמית ארוכה.

<רועי כהן: לכן אנחנו מתחייבים שמיד אחרי הדיון אנחנו נדבר עם החברים במשרד הביטחון ונמצא דרך לא להמתין עד מאי בשנה הבאה, אלא לקצר זמנים ולשלם הרבה יותר מוקדם, - -

אלי אלאלוף: תוך חודש.

<שלומי מור: - - בסמוך למועד שבו בוצע שירות המילואים.

<שלומי מור: אנחנו נעשה את זה.

<שלומי מור: אבל, אני שוב מסביר:

<שלומי מור: תיקון בחוק הביטוח הלאומי הוא בעייתי כי הוא חורג מהכלל שמדבר על גמלה מחליפת שכר.

<שלומי מור: יש גם את חוק המילואים, שקובע סדרת הטבות.

<שלומי מור: אפשר היה לתקן את זה גם שם.

<שלומי מור: אני מבין שלחברים במשרד הביטחון יש בעיה עם תיקון שם.

יואב קיש: למה?

<שלומי מור: את זה אני לא יודע.

<שלומי מור: נשאל אותם.

<שלומי מור: אני לא יודע.

<שלומי מור: אני יודע למה בחוק הביטוח הלאומי זה פרובלמטי.

אלי אלאלוף: לא רוצים לגעת בזה.

יואב קיש: אני עוד לא הבנתי למה זה פרובלמטי בחוק ביטוח לאומי.

יואב קיש: חוץ מזה שאמרת לי שזה גמלה במקום שכר, - -

<שלומי מור: נכון.

יואב קיש: - - אז מה הבעיה לתקן את זה שם?

<שלומי מור: חוק הביטוח הלאומי הוא חוק שיש בו המון-המון רכיבים ושהוא חוק ביטוחים, ובאספקטים האלה הוא עוסק בגמלאות שהן מחליפות שכר.

<שלומי מור: כאן אנחנו מדברים על איזה שהוא פיצוי שחורג מזה – שחורג מאיזה שהוא מתווה, מאיזה שהם עקרונות שמדברים על מה החוק נועד לעשות.

<שלומי מור: ביטוח לאומי אומר לך: היה לך אובדן שכר – אתה תקבל בגינו חלף שכר.

<שלומי מור: להכניס אקסטרה, פיצוי נוסף, או שזה יכול להיות במקום אחר - -

עפר שלח: אבל לא היה לך רק אובדן שכר.

עפר שלח: זה כל הסיפור פה.

<שלומי מור: - - או שבכלים שלי, של החוק שלי, אני יכול לתת את זה, אבל זה נקרא הסכם מכוח סעיף 9 לחוק הביטוח הלאומי.

יואב קיש: לא.

יואב קיש: אתה רוצה להכניס את זה כהסכם.

אלי אלאלוף: יואב, ברשותך, אל"ף, אל תיתן לי את הגב.

אלי אלאלוף: אני לא אוהב את זה.

אלי אלאלוף: אני מעדיף את הפנים.

אלי אלאלוף: חבר-הכנסת עפר שלח, בבקשה.

עפר שלח: אני חושב שאני נכנע פה לחלוטין לחבר-הכנסת קיש.

עפר שלח: הדיון שאנחנו שומעים פה רק מוכיח למה צריך חוק.

עפר שלח: זאת אומרת, הם יושבים ביניהם, עושים הסכם שיש בו דברים שעל פניו, ואפילו עכשיו מודים, בדיון של חמש דקות, שהם לא בסדר, למשל מועדי התשלום ולמשל עניין המיסוי שרועי הזכיר פה – אז מה?

עפר שלח: הם יביאו אותו לנו ואנחנו נחתום עליו?

אלי אלאלוף: לא, לא תחתום.

<שלומי מור: לא.

<שלומי מור: לפי החוק חייבים להתייעץ.

אלי אלאלוף: התייעצות זה לא - - -

עפר שלח: בסדר, אז הם - - -

אלי אלאלוף: אם אתה לא מאשר להם, אין הסכם.

עפר שלח: לתהליך כולו יש היגיון, וההיגיון מאוד פשוט ומקובל על כל הצדדים.

עפר שלח: תחליף שכר הוא דבר טכני.

עפר שלח: ברור לחלוטין שהפגיעה פה היא הרבה מעבר לשכר, ומקובל על כל הצדדים ש-25% מפצים על זה, ומדובר על 25% ולא על 25% על מיסוי ולא על 25% בשנה הבאה אלא כחלק.

עפר שלח: באותו זמן ובאותה תצורה שאתה מקבל את הפיצוי על השכר – אובדן הרווח, שהרי זה לא שכר לעצמאי – אתה תקבל את הפיצוי הזה, כי זה אותו דבר.

עפר שלח: זה אובדן הרווח שלו.

עפר שלח: לכן, אני מציע להמשיך בחקיקה.

אלי אלאלוף: יואב, רצית?

אלי אלאלוף: אני מיד חוזר אליך, אדוני.

יואב קיש: אני מאוד מעריך את הניסיון של היושב-ראש בכל מה שקשור בעבודה מול ביטוח לאומי.

אלי אלאלוף: לא, אני רק לומד.

יואב קיש: אני רוצה להתייעץ אתך.

יואב קיש: לפי הבנתי, יש כרגע שלוש אלטרנטיבות: אחת – לחכות, כמו שאמרת פגישה אולי במהלך הפגרה, ולראות איזו הצעה הם יביאו ולשפר אולי את ההצעה גם פה סביב השולחן ולהמשיך ללא חקיקה; הצעה שנייה היא תיקון חוק הביטוח הלאומי, כשיש התנגדות של הביטוח הלאומי.

יואב קיש: אני לא ירדתי לעומק ההתנגדות ואני עוד לא - - -

אלי אלאלוף: זה מסבך את כל התהליך.

יואב קיש: למה זה מסבך?

אלי אלאלוף: זה מסבך, כי זה ייקח הרבה זמן.

<שי סומך: - - - תקציבית - - -

אלי אלאלוף: יש גם בעיה תקציבית.

<שי סומך: אני שי סומך ממשרד המשפטים.

<שי סומך: ועדת השרים קבעה שצריך תיאום עם משרדי הממשלה.

אלי אלאלוף: תגיד את שמך.

<שי סומך: שי סומך ממשרד המשפטים.

<שי סומך: ועדת השרים קבעה שצריך להיות תיאום עם משרדי הממשלה.

<שי סומך: משרדי הממשלה חושבים שהדרך הנכונה היא הסכם, והצעת חוק תקציבית – זה בוודאי מסבך את כל העניין.

עפר שלח: יש לך מקור תקציבי.

יואב קיש: אני רוצה לסיים.

יואב קיש: לגבי מה שאמרת, תקציבית, פתרנו את הבעיה.

יואב קיש: זה כבר מאחורינו.

יואב קיש: לא נכנסים לתקציב.

אלי אלאלוף: יואב, לי ולך יש יתרון על עפר.

אלי אלאלוף: אנחנו חדשים, ומותר לנו לטעות יותר.

אלי אלאלוף: אבל, בין אישור תקציבי בעל-פה שהוא נותן הסכמה עקרונית של שר ושל מערכת לבין חוק תקציבי, שזה דורש עבודת מטה במשרד האוצר, זה עולם ומלואו.

אלי אלאלוף: זה ההבדל.

אלי אלאלוף: זה מהותי.

אלי אלאלוף: מה שיש לך זה עוד לא ההסכמה התקציבית.

יואב קיש: הנושא השלישי, שזה גם דרך, הוא לתקן את חוק המילואים.

יואב קיש: אני לא יודע.

יואב קיש: אם ניתן למצוא תיקון בחוק המילואים - - -

אלי אלאלוף: אתם רואים למה אנחנו נכנסים, ולכן הדיון הזה חשוב.

אלי אלאלוף: אל תשכחו: זו פעם ראשונה שזה מגיע לוועדה.

יואב קיש: בגלל זה, לחצנו על הדיון הזה.

אלי אלאלוף: לחצת – הנה, ענינו.

אלי אלאלוף: כולם אומרים שהם מפחדים לפגוש אותך בפרוזדורים שלנו, ולא שהם אפלים.

יואב קיש: אני לא כזה מפחיד.

אלי אלאלוף: אתה צודק, אנחנו עשינו את זה על-פי הלחץ שלך ושל עפר.

יואב קיש: בעניין הזה – עפר אולי הולך קצת טיפה אחורה – אני מוכן לקבל את המלצת היושב-ראש, בהיכרותו את העבודה.

אלי אלאלוף: יש לי אורח מפריז, ואני אומר לו שלום.

יואב קיש: האלטרנטיבה שאני מעדיף היא חוק, כולל גם אם זה מאבק תקציבי.

יואב קיש: רגע, תן לי לסיים את דבריי.

יואב קיש: אני מעדיף את זה, בין אם זה לתקן את חוק הביטוח הלאומי או את חוק המילואים; זה ייקח פה עוד כמה ישיבות וכמה פגישות, ונמצא את הדרך ונשיג גם את התקציב לעניין הזה וגם מהאוצר.

יואב קיש: אבל, אם אתה, עם הניסיון שלך, אומר לי שהדרך הנכונה היא להשלים את זה במהלך של ההסכם הזה, ואני שומע את הגופים פה "אנחנו מתחייבים ללוחות-זמנים" ולא לבוא עם הסכם שאנחנו נצטרך עכשיו עוד פעם להחזיר לכם כי המס יורד פעמיים כי לוקחים על ה-25% עוד פעם מס.

יואב קיש: לא, זה יעלה לו גם את הנטו ב-25%.

יואב קיש: אולי אם הוא עולה מדרגת שכר, אז אולי הוא ישלם קצת יותר מס, אבל לא 25% ועל זה מס ועוד פעם מס.

אלי אלאלוף: נכון.

יואב קיש: זה לא יקרה.

יואב קיש: וכן, אם אתם מוודאים שהוא יקבל את הכסף כך שכמו שהוא מקבל את אותם 100% הוא יקבל גם את ה-25%.

יואב קיש: אם אתם אומרים לי פה שאתם מסוגלים לייצר הסכם כזה והיושב-ראש אומר שעם הניסיון שלו זו דרך יותר נכונה, אז בסדר.

יואב קיש: אבל אני לא אכנס עכשיו לתהליך שיימשך לי עוד כמה חודשים על מצב שאני רואה פה שאני מאבד את הזמן הזה סתם.

יואב קיש: אני כבר עכשיו אתחיל את החקיקה ואני אקדם אותה.

אלי אלאלוף: אני חושב שפתחת את הסיכום שלי ובכיוון שהייתי רוצה.

יואב קיש: אבל זו הייתה השאלה שלי להמלצה שלך קודם.

אלי אלאלוף: לא, זה טוב מאוד.

אלי אלאלוף: בבקשה, אדוני.

אלי אלאלוף: מה שמך ומה תפקידך?

<אברהם סייג: שמי אבי סייג, ואני אלוף-משנה במילואים, ואני יושב-ראש העמותה למען משרתי המילואים, מה שהיה פורום מג"דים, מח"טים וטייסים ופורום החיילים הפשוטים.

<אברהם סייג: אנחנו עובדים בכנסת 22 שנה – חוק המילואים, קצבאות ויתר החוקים – והבנו שבנושא העצמאים לא טיפלנו.

<אברהם סייג: אנחנו מטפלים בזה עשר שנים.

<אברהם סייג: מוועדת הכספים ביקשו ממני לרכז צוות הידברות.

<אברהם סייג: ל-25% הזה הגענו, אחרי שאספנו 18 גופים במשק.

<אברהם סייג: הגענו ל-25%, ואישר את זה קדמי בוועדת קדמי.

<אברהם סייג: זאת אומרת, זו לא עבודה יומית.

<אברהם סייג: גם ה-25% לא באים לתת פיצוי מלא, אבל זה עושה שכל וזה עושה את זה מהר.

<אברהם סייג: משרד הביטחון בחר לעכב את התהליך הזה לאורך שנים.

<אברהם סייג: היועכ"ל עיכב את התהליך הזה במשך שנים, ולא פתר ואמר "בואו נפתור גם את בעיית העצמאים".

<אברהם סייג: הגענו למאות מיליונים, והעסק הזה נתקע.

<אברהם סייג: אדוני, אני מבקש, ואני אומר לך, בשם אנשים שצריכים את זה, אנשי המילואים, ואני גם חבר הנהלה, אני חבר מועצה של הביטוח הלאומי מטעם המילואים: הנושא הזה של דו-השיח של צבא, משרד הביטחון והביטוח הלאומי זה לא דו-שיח.

<אברהם סייג: פשוט משרד הביטחון אומר מה הוא רוצה, והביטוח הלאומי מנסה לראות איך עושים את זה.

אלי אלאלוף: מה עמדתך?

אלי אלאלוף: הסכם מיידי או חקיקה מיידית?

<אברהם סייג: אני הייתי מעדיף חקיקה, אבל זה לא יהיה.

<אברהם סייג: אני מנסה להיות פרקטי.

<אברהם סייג: לאשר את ההסכם אבל בתנאים אחרים.

<אברהם סייג: הביטוח הלאומי יודע להעביר היום לשכירים – מצאנו נוסחה לשנות את ההחזר לשכירים במשק באותו חודש.

<אברהם סייג: עצמאי שיוצא למילואים – באותו חודש יקבל את הפיצוי מיד והוא לא צריך לחכות.

אלי אלאלוף: תרשו לי לאפשר שיטת חקירה קטנה.

אלי אלאלוף: מה אומר הביטוח הלאומי?

אלי אלאלוף: אתם מסוגלים לתת פיצוי תוך חודש?

<קריאה: אין שום סיבה - - -

<אוריאל כזום: אני אורי כזום, מינואר מנהל אגף גמלאות מחליפות שכר.

<אוריאל כזום: שמעתי את הדיון הזה לראשונה.

<אוריאל כזום: אני הבנתי שרוצים מאי בגלל הפיצוי, כי רוצים לצרף את זה לפיצוי שכל חיילי המילואים מקבלים ביום המילואים.

<קריאה: מי זה רוצה?

<קריאה: לא אנחנו רוצים.

<אוריאל כזום: לא משנה.

<אוריאל כזום: לא, בסדר.

אלי אלאלוף: זו שאלה רטורית.

<אוריאל כזום: בתחילת הדיון זה עלה.

<אוריאל כזום: לקצר את זה בוודאי שנצליח.

<אוריאל כזום: אני לא יודע אם חודש או לא.

<אוריאל כזום: אני מבקש מהוועדה: אנחנו נתכנס עוד פעם, נמצא את הדרך, וניידע את מי שאתם רוצים גם במעלה הדרך ולא בסוף התהליך.

<אוריאל כזום: אם זה מקובל על משרד הביטחון, אנחנו נמצא את הדרך הטכנית להקדים את זה.

<אוריאל כזום: מה שדיברנו על מאי זה היה בגלל שרצינו לצרף את זה לנושא - - -

אלי אלאלוף: אז הנושא הזה בהתמודדות אפשרית.

<אוריאל כזום: אני לא יודע אם חודש או יותר, אבל נצליח - - -

אלי אלאלוף: בסדר.

<קריאה: שייקחו חודשיים-שלושה.

אלי אלאלוף: עוד מישהו רוצה?

<אברהם סייג: אדוני, לא סיימתי.

<אברהם סייג: הנושא השני הוא: 25%.

<אברהם סייג: נכון שכל ההטבות שאנחנו מקבלים ב-1 במאי ממוסים ב-25%.

<אברהם סייג: על זה נדון בוועדת הכספים כדי שנשנה את זה, כי רוב האנשים בכלל לא מגיעים למדרגות המס האלה.

<אברהם סייג: אני חושב שעצמאי שממילא מגיש דיווח שנתי לא צריך להוריד לו שום דבר.

<קריאה: נכון.

<אברהם סייג: מורידים לו את זה ממילא בדיווח השנתי.

<אברהם סייג: מה פתאום עכשיו 'מתלבשים' עליו עם זה?

אלי אלאלוף: זה, בדרך-כלל, גם בוועדת הכספים.

<אברהם סייג: כן, אבל זה סתם דבר שהם עשו כדי 'להלביש' על זה את ה-25%.

אלי אלאלוף: אנחנו נמליץ על הנקודה הזאת.

אלי אלאלוף: עוד חברים?

אלי אלאלוף: בבקשה.

<נעם דשא: אני נעם דשא ממשרד הכלכלה.

אלי אלאלוף: אתה מנומס מדי.

אלי אלאלוף: התכוונתי אליך, והוא לקח לך.

אלי אלאלוף: בבקשה, תמשיך.

<נעם דשא: אני ממשרד הכלכלה, מהסוכנות לעסקים קטנים ובינוניים.

<נעם דשא: לא אחזור על כל הדברים שנאמרו.

<נעם דשא: חשיבות הסוגיה לעצמאים בייחוד לקטנים והבינוניים ברורה.

<נעם דשא: הסוכנות תומכת בהצעות החוק ובצורך לגבש מנגנון של פיצוי הולם לעצמאים.

אלי אלאלוף: אוקיי.

אלי אלאלוף: תודה.

אלי אלאלוף: אדוני, בבקשה.

ולדימיר בליאק: אני רואה-החשבון ולדימיר בליאק מעמותת "עצמאים עושים שינוי".

ולדימיר בליאק: אדוני היושב-ראש, חברי-הכנסת, כשאנחנו מדברים על הזכויות הסוציאליות של מגזר העצמאים, אנחנו מעלים הרבה סוגיות – סוגיות שבוויכוח: כן דמי אבטלה או לא דמי אבטלה, כן ימי מחלה או לא ימי מחלה.

ולדימיר בליאק: אבל, יש את הנושאים שהם לא בוויכוח, ובעיניי זה נושא המילואימניקים.

ולדימיר בליאק: אני מסתכל על הצעת החוק הזאת, והיא נכונה וערכית, ואין פה השלכות תקציביות מרחיקות לכת.

ולדימיר בליאק: אז, מדוע לא לקדם אותה?

ולדימיר בליאק: יש פה אפליה, שכל רואה-חשבון מכיר אותה וכל עצמאי מילואימניק מכיר אותה עשרות שנים.

ולדימיר בליאק: צריך פשוט לתקן אותה.

ולדימיר בליאק: לא במאי 18' ולא במאי 17' – זה היה צריך לקרות אתמול.

ולדימיר בליאק: אם זה לא קרה אתמול, זה היה צריך לקרות היום.

ולדימיר בליאק: זה מה שאנחנו מצפים מחברי-הכנסת.

ולדימיר בליאק: תודה.

אלי אלאלוף: תודה לך.

אלי אלאלוף: תרשו לי להציע משהו.

אלי אלאלוף: חבר-הכנסת אברהם נגוסה, בבקשה.

אברהם נגוסה: הסכם תמיד זה טוב, אבל הסכם זה מאוד בעייתי.

אברהם נגוסה: לפי הניסיון שאנחנו רואים, הסכמים משתנים כשהמערכת גם לפעמים משתנה ברמה הפרסונאלי.

אברהם נגוסה: חקיקה זה חשוב.

אברהם נגוסה: הסדרה בחקיקה נותנת פתרון.

אברהם נגוסה: אם אביא את עמדתי בנושא הזה, לדעתי, להסדיר בחקיקה זה פתרון טוב כדי לתקן את האפליה הקיימת.

אלי אלאלוף: תודה רבה.

אלי אלאלוף: ברשותכם, זה ניסיון לסיכום.

אלי אלאלוף: השארתי זמן, כדי שנעשה סיבוב נוסף עוד היום.

אלי אלאלוף: אני בעד חקיקה, אבל אני בעד הפעלת המנגנון המיידי לאנשי מילואים.

אלי אלאלוף: חקיקה תיקח זמן.

אלי אלאלוף: לכן אני בעד לעשות את הבסיס ההתחלתי על בסיס ההסכם, כשאני מבטיח שכולל בפגרה כמו שאמרתי, חוץ מליל-הסדר, אני מוכן לקדם אותו.

אלי אלאלוף: זאת אומרת, שאנחנו צריכים לקבל את ההסכם כמה שיותר מוקדם, לחברים יהיו הערות, ואם לפני הפגרה – נוכל לקיים את הדיון על ההסכם לפני שעוד ייחתם במוסדות, כי אני לא הייתי רוצה שנקבל החלטות או המלצות שונות וילכו עוד פעם ויגידו: זה משנה מהותית.

עפר שלח: אלי, מה הסמכות שלנו לגבי ההסכם?

אלי אלאלוף: אתה יכול לאשר להם את ההסכם או לא לאשר להם.

אלי אלאלוף: זה הדבר.

אלי אלאלוף: אתה לא יכול לשנות.

אלי אלאלוף: לכן אני מעדיף שנלך לסצנריו של ההסכם, כשאני אומר לכם מראש - - -

יואב קיש: בוא נקבע עוד חודש.

יואב קיש: הם אמרו: חודש.

יואב קיש: יש כנסת עוד חודש.

אלי אלאלוף: אני אומר לך: כולל פגרה.

אלי אלאלוף: פגרה – זה לא אומר שאנחנו הולכים הביתה לישון.

אלי אלאלוף: אני מכיר את הנפשות שנמצאות לפחות בחדר הזה.

אלי אלאלוף: אני חוזר: אני רוצה שההסכם יובא אלינו אפילו לפני חתימה ואישור המוסדות השונים.

אלי אלאלוף: תביאו לנו את זה לעיון.

אלי אלאלוף: החברים, במיוחד חברי-הכנסת שימצאו לנכון לתקן או להמליץ על משהו אחר – נעשה את זה, ונאשר את ההסכם כפי שמותר לנו לעשות בהגדרה המשפטית הנכונה, כדי שיופעל ומיידית, כולל הרטרואקטיביות, כולל נושא המס וכולל הדברים השונים שהעליתם בדיון שרשומים פה בפרוטוקול.

אלי אלאלוף: אם זה מקובל, אנחנו ניתן להסכם הזה לרוץ שנה שלמה בלבד, ובמקביל אנחנו נריץ את החוק.

אלי אלאלוף: ואז, נראה.

<קריאה: לפי מה שאומרים, בכל מקרה, ההסכם רק לשלוש שנים.

אלי אלאלוף: לא.

אלי אלאלוף: אדוני, אל תפריע לי.

אלי אלאלוף: אל תפריע לי.

אלי אלאלוף: אני מתרכז.

אלי אלאלוף: אם אנחנו רואים שבשנה הזאת זה פועל נכון, אז ביחד נחליט להמשיך את ההסכם הזה עד חמש שנים – אני מראש: עד חמש שנים.

אלי אלאלוף: ולא – אנחנו נחוקק אותו ומיידית.

אלי אלאלוף: אבל, לפחות אנשי המילואים לא יפסידו כלום, כי כבר זה יופעל.

אלי אלאלוף: נקודה טכנית – חברים, שני חברי-הכנסת, זה תלוי בכם.

אלי אלאלוף: הייתי רוצה שתאשרו את מיזוג החוק, כדי שנוכל לעבוד עליו בצורה אחידה.

אלי אלאלוף: מקובל?

עפר שלח: אין שום בעיה.

יואב קיש: אין בעיה, אלא שהמיזוג הסופי ייעשה - - -

אלי אלאלוף: זו ההצעה שלי.

אלי אלאלוף: אם אתם רוצים להתייחס, אז לגבי מיזוג החוק זה חייב להיות בהצבעה, אם אני לא טועה.

אלי אלאלוף: ורד?

אלי אלאלוף: אז בואו נאשר רק את מיזוג החוק.

יואב קיש: לגבי המיזוג, אני רוצה להגיד שעשינו עכשיו שינוי תקנון שבמקרים כאלה בהם ממזגים שני חוקים, אני, בעצם, כיוזם החוק שהיה יותר מאוחר, יהפוך להיות הראשון אחרי חבר-הכנסת עפר שלח.

אלי אלאלוף: זה כדי לכבד...

יואב קיש: אני רוצה לוודא שהדבר הזה יקרה אחרי המיזוג.

עפר שלח: הוא רוצה לדעת אם אני מתנגד.

יואב קיש: לא, זו לא שאלה.

יואב קיש: אם עושים את זה עכשיו, התקנון עוד לא הוצבע במליאה.

אלי אלאלוף: אנחנו בוודאי נפעל לפיו.

יואב קיש: אני מציע לחכות עם זה עוד דיון.

יואב קיש: לדיון הבא נעשה את המיזוג, ואז הכל יהיה בסדר.

אלי אלאלוף: אוקיי.

אלי אלאלוף: שהלשכה המשפטית תעבוד לפי חוק - - -

עפר שלח: אם אפשר, יש לי הערות.

עפר שלח: הערה אחת – אם מקובל עליך, לפחות ההערה שלי לפרוטוקול, שההסכם, כפי שהוא מתגבש והוצג לנו, אין דעת הוועדה נוחה ממנו.

אלי אלאלוף: הדיון הזה אמור להעביר להם מסר שיתקנו.

עפר שלח: זה הדבר הראשוןן.

עפר שלח: הדבר השני – האם מקובל עליך שאנחנו נעשה מאמץ, בכל מקרה, להעביר את החוק בקריאה ראשונה, כדי שאם, חס וחלילה, במהלך השנה הזאת – ואני אומר "חס וחלילה" מעמדתי האופוזיציונית – אנחנו נלך לבחירות או משהו כזה, לא נצטרך להתחיל ולפחות יהיה אפשר להחיל על זה דין רציפות.

אלי אלאלוף: עבדתי פעם עם יהודי מדהים, יגאל ידין, וכל יום היה לו מאמר - - -

עפר שלח: הוא היה ארכיאולוג.

עפר שלח: הוא ידע מה קרה פעם.

אלי אלאלוף: הוא ידע מה קרה פעם.

אלי אלאלוף: בזיכרון שלי, זה רק 40 שנה אחורה.

אלי אלאלוף: כל בוקר היה איזה מישהו מסוים שהתלבש עליו בעיתון מסוים, שלא אגיד אותו, והוא קרא את שעת הדיכאון, כפי שהוא קרא לזה, ואחרי שעה הוא אמר: "חבר'ה, אנחנו כאן למאה שנה" כי הוא ידע מה קורה מאחור.

אלי אלאלוף: אני לא חושב שהדאגה שלך נכונה לגבי פיזור הממשלה והכנסת, ואני בעד.

אלי אלאלוף: אמרתי: נמשיך, במקביל, לקדם את החוק.

עפר שלח: זה רק ייצור מצב, ואז אפשר - - -

<קריאה: זה דאגה או חלום?

אלי אלאלוף: אני חוזר: או לאפשר במקביל לעבוד על ההסכם שיהיה במקסימום תוך חודש, ועם ישיבה בפגרה – זה חודש וחצי, ותשבו ותקראו את הפרוטוקול, ובמקביל נעבוד כל הזמן על החוק.

יואב קיש: לעניין זה, אם אפשר להציע: אתה מדבר על הפגרה, ואני שמח שאתה מדבר על הפגרה.

יואב קיש: יש לנו בדיוק חודש.

יואב קיש: אפשר לקבוע דיון עכשיו לעוד חודש.

יואב קיש: הם יבואו עם מה שיש להם, ובאותו דיון גם נתחיל לדבר על חקיקה.

אלי אלאלוף: בדיון, אל"ף, נסכם את ההסכם?

יואב קיש: כן, נסכם.

יואב קיש: אפילו אם הוא יהיה לא לגמרי חתום על-ידי כולם, תציגו את הסטטוס קודם כל.

אלי אלאלוף: חבר'ה, אני יודע שזה מעמיס עליכם.

<קריאה: בסדר.

<קריאה: אין בעיה.

אלי אלאלוף: תעשו הכל, ואנשי משרד הביטחון – גם במקביל.

יואב קיש: ואנחנו נתחיל לדבר גם על החקיקה, לגבי האם זה יהיה בחוק המילואים או בחוק ביטוח לאומי.

אלי אלאלוף: אני רק מציע בשיחה בין חברי-הכנסת אחר כך או - -

<רועי כהן: שאלה טכנית.

אלי אלאלוף: - - אחר הצהריים שנתמודד גם עם הנקודות הפוליטיות שלנו, כדי שלמשרדים השונים יהיה הסיכום הנדרש.

<רועי כהן: קודם כל, אני רוצה לברך על הסיכום.

<רועי כהן: אני חושב שמה שיושב-ראש הוועדה הציע זה משהו שבעצם אנחנו יכולים: לצד ההסכם לקדם את החקיקה.

<רועי כהן: רציתי רק להעיר שבחוק, לפי מה שנודע לי, זה, ההסכם, מוגבל לשלוש שנים.

<רועי כהן: זה מה שאמרו לי.

<רועי כהן: אני רוצה להגיד פה דבר אחד: האם אפשר לצאת מפה – וזה כיושב-ראש הוועדה – כך שבכל מקרה, בכל קונסטלציה, במאי הקרוב יקבלו עצמאים את הפיצוי?

<רועי כהן: זה מה שחשוב.

<רועי כהן: יש פה הודעה של שר ביטחון שיצאה ומחייבת, לדעתי.

<רועי כהן: יצאה הודעה כלפי כל ציבור העצמאים, חיילי המילואים, ברגעים אלה, שהם יקבלו פיצוי.

<רועי כהן: אני לא יודע מה הולך להיות פה, לגבי מה שעפר אמר או כל דבר אחר.

<רועי כהן: אנחנו רוצים אל הוודאות שבחודש מאי 2016 אתה תעשה הכל, כיו"ר הוועדה, לוודא שהם יקבלו את הפיצוי הזה.

אלי אלאלוף: לוודא – זה ביצה ותרנגולת.

אלי אלאלוף: אנשי המילואים, חס וחלילה, לא יקבלו את הכסף, כל עוד אין הסכם.

אלי אלאלוף: לכן אנחנו עובדים כדי שההסכם ייחתם כמה שיותר מהר.

אלי אלאלוף: שמת לב שהתאריכים, הזמנים, שקבענו בתהליך מאוד קצרים ומאוד לוחצים, ואני, באופן אישי, אמשיך להיות מעורב בזכות העזרה הנפלאה שיש לי מצד שמאל ומצד ימין.

<רועי כהן: עליך אני סומך.

אלי אלאלוף: אנחנו נעבוד על זה.

אלי אלאלוף: אני אשמח לקבל את ההצהרה שלך ככוונה, אבל להגיד לך שאני אחייב אותם זה דבר שהמציאות יכולה להיות שונה.

אלי אלאלוף: אני לא - - -.

אלי אלאלוף: אבל אנחנו עוד נמשיך לטפל, וזו הכוונה שלנו.

אלי אלאלוף: חבר'ה, זו לא רק התחייבות אישית.

אלי אלאלוף: זה גם חל - - -

<רועי כהן: זו התחייבות של שר הביטחון.

אלי אלאלוף: לא.

אלי אלאלוף: אני חושב שזה מהלך אדיר.

אלי אלאלוף: הוא נכון, הוא בנוי כבר, והוא לקראת התפירה האחרונה.

אלי אלאלוף: בוא ולא נקלקל את התפירה האחרונה.

<קריאה: לא, - - -

אלי אלאלוף: אנחנו אוהבים אותך כשאתה אומר "לא", ועוד יותר – כשהסיכום גם מקבל עליכם.

<שלומי מור: אדוני, הסיכום גם מקובל עלינו, ואני מאוד מקווה שלפני סוף המושב הזה כבר נוכל לבוא לפה עם ההסכם כשהוא מאושר על-ידי המועצה.

<שלומי מור: אגיד עוד דבר: על הביקורת שהושמעה עליו, ואולי בצדק, בהסכם הזה יש גם דברים מאוד יפים.

<שלומי מור: לדוגמה: לפי ההצעה של חבר-הכנסת קיש, מדובר רק על מי שמרוויח עד 15,000 שקל.

<שלומי מור: לפי ההסכם, אין מגבלה, וזה לפי המקסימום המרבי לתשלום תגמול מילואים בחוק הביטוח הלאומי שזה - -

<קריאה: חמש פעמים השכר.

<שלומי מור: - - חמש פעמים השכר הממוצע במשק.

<שלומי מור: הוא גם מיטיב עם מי שהשכר - -

<קריאה: נמוך.

<שלומי מור: - - מאוד-מאוד נמוך, והוא אומר:

<שלומי מור: אם הרווחת רק 2,000 שקל, אתה בכל זאת תקבל את ה-25% על מה שנקרא: מינימום תגמול מילואים של ביטוח לאומי שזה 5,800 שקל.

<קריאה: נכון.

<שלומי מור: אז, גם עם החלשים אנחנו מיטיבים.

<שלומי מור: אנחנו, בהחלט, משתדלים.

אלי אלאלוף: יש לי בקשה מכם, והיא בקשה ולא תכתיב: שני המשרדים, תעבירו לייעוץ המשפטי שלנו בלבד - -

<שלומי מור: עכשיו.

אלי אלאלוף: - -את טיוטת ההסכם ביניכם.

אלי אלאלוף: היא לא תופץ.

אלי אלאלוף: אני מודיע לכם: היא לא תופץ, ואל תחפשו אותה בצורה זו או אחרת אצל אחרים.

אלי אלאלוף: אוקיי?

אלי אלאלוף: אני סומך על - - -

<ענת כהן שמואל: משרד הביטחון מסכים - - -?

אלי אלאלוף: מקובל על משרד הביטחון, בבקשה?

אלי אלאלוף: תעבירו לנו את זה.

<ענת כהן שמואל: שיגידו.

אלי אלאלוף: תגידו, תגידו.

אלי אלאלוף: אומרים לי...

<קריאה: זה לפרוטוקול.

<יבגני ורניק: הסכם עם ביטוח לאומי.

אלי אלאלוף: אוקיי.

<יבגני ורניק: יועבר.

אלי אלאלוף: והייעוץ המשפטי של הכנסת.

אלי אלאלוף: אוקיי?

אלי אלאלוף: באמת אפשר לסגור בשלב זה את הישיבה?

<קריאה: תודה רבה.

<קריאה: תודה לכם.